Puck (bulan)

Puck adaalah sebuah bulan dalaman Uranus yang ditemui pada 30 Disember 1985 oleh kuar angkasa Voyager 2. Nama Puck dipercayai dipetik dari nama seorang watak karya Shakespeare, seperti mana bulan-bulan Uranus yang lain. Orbit Puck terletak di antara gelang-gelang Uranus dan bulan besar pertama Uranus iaitu Miranda. Puck berbentuk sfera lebih kurang dengan diameter 162 km. Permukaannya gelap-gelita dan penuh dengan kawah yang menunjukkan tanda-tanda air beku.

Ciri-ciri fizikal

Puck adalah bulan dalaman terbesar Uranus yang mengorbit di dalam orbit Miranda. Besarnya adalah antara Portia (bulan dalamam kedua terbesar) dan Miranda (bulan utama terkecil). Orbit Puck terletak di antara gelang-gelang Uranus dan Miranda. Tidak banyak yang diketahui tentang Puck selain orbitnya, jejarinya yang sekitar 81 km, dan albedo geomteri dalam cahaya nampak kira-kira 0.11.

Daripada bulan-bulan yang ditemui oleh pasukan pengimejan Voyager 2, hanya Puck yang ditemui seawal-awalnya supaya kuar boleh diprogramkan untuk mengimejkannya dengan secukup butiran. Imej-imejnya menunjukkan bahawa Puck mempunyai bentuk sferoid yang sedikit lonjong (nisbah antara paksi adalah 0.97 ± 0.04). Permukaannya lebat dengan kawah dan berwarna kelabu. Terdapat tiga kawah yang bernama pada permukaan Puck, yang mana yang paling besarnya berdiameter sekitar 45 km. Pemerhatian dengan Teleskop Angkasa Hubble serta teleskop-teleskop bumian besar menemui ciri-ciri penyerapan air batu di dalam spektrum Puck.

Tidak banyak yang diketahui tentang struktur dalaman Puck yang mungkin diperbuat daripada campuran air batu dengan bahan gelap yang serupa dengan yang ditemui pada gelang-gelang Uranus. Bahan gelap ini mungkin diperbuat daripada batu-batan atau bahan-bahan organik prosesan radiasi. Ketiadaan kawah bersinar terang membayangkan bahawa Puck tidak dibezakan, iaitu komponen ais dan bukan ais tidak terasing untuk membentuk teras dan mantel.

Lihat juga

 Bulan-bulan Uranus
 Gelang-gelang Uranus

Rujukan

Nota penjelasan

Petikan

Sumber










 Pautan luar 

 Puck Profile  by NASA's Solar System Exploration
 Page that includes a reprocessed version of the Voyager Puck image 

Category:Bulan Uranus